ISANDA LAUAS
Tere tulemast saatesse!
Seekordne külaline tuleb Mänttäst. Tere tulemast Markus Nurmesniemi!
Tänan!
Kas oled kogu oma elu Mänttäs elanud?
Olen seal sündinud, aga ma olen elanud mitmes Soome linnas.
Samas olen Mänttässe tagasi pöördunud.
Ilmselt on Jumal tahtnud, et ma seal koos oma perega elaksin.
Millisesse perre sa sündisid ja milline oli su varane lapsepõlv?
Mul on kaksikõde ja 6 aastat noorem õde.
Nendega koos veetsimegi oma lapsepõlve.
Isa käis palju tööl.
Ta tegi palju tööd ja ema kasvatas meid kodus.
Meil polnud usklik pere.
Nende asjadega sain tuttavaks hiljem.
Siiski tundsin lapsena Jumala ligiolu.
Võib öelda, et Jumal pole kunagi minust kaugel olnud.
Kui vaatame su asju edasi,
siis nii paljudeski asjades on olnud mängus Jumala käsi.
Jah.
Nüüd lihtsalt mõistad seda paremini. - Jah.
Ütlesid, et nooruses ja täiskasvanuks saades
sa polnud usklik.
Kuidas kulges su elu kooliajal ja peale seda?
Kui käisin lasteaias ja olin 5-6 aastane,
mäletan juhust, kus tundsin headuse, pühaduse ja armastuse ligiolu.
Eriti on üks öö meelde jäänud.
Mäletan, kuidas üks tume must tont lähenes mulle ja see oli väga hirmus.
Ja ikkagi, mida lähemale see tont tuli,
seda enam kogesin, et mind kaitstakse.
Mu lähedal oli keegi, kes kaitses mind ja kes ei lasknud tonti lähemale.
See tont peatati seal samas.
Mul oli kogu aeg rahu ja turvaline olla
ja ma teadsin, et saan olla rahus ja ohutuses.
See jätkus kogu lapsepõlve ajal.
Lapsepõlv on aeg, kus väikesed poisid leiutavad.
Meie õue taga oli üks mägi, kus sai mängida igasuguseid mänge.
Mängisime väiksemaid ja ka tõsisemaid mänge.
Usuasjad ei olnud me elus päevakorral.
Kuni tuli aeg minna leerikooli ja ma kogesin seal,
et see oli suur tore koosolemise aeg.
Koos eakaaslastega oli tore olla.
Seal me laulsime koos kenasti ja midagi jäi mu sisse idanema.
See lõppes sellega,
et kui ma suureks sain, püüdsin saada ühele koolitusele.
Selle koolituse ajal juhtus midagi, mis kõik pahupidi pööras.
See määras ära mu edasise ülejäänud elu.
Seal oli üks õpetaja tunnis, kes rääkis meile armust.
Seda tundi kuulates tundsin,
kuidas Püha Vaim tuli väga tugevalt mu üle.
See oli uskumatult võimas.
Tundsin, kuidas koht, kus olin, tõmbus kokku mu ümber.
See kirgastus ja ma paisusin rõõmust, armastusest ja sellest suurest jõust.
Aga sel hetkel juhtus, et ehmatasin
ja hakkasin mõtlema, mida mu kaaslased mõtlevad?
Sain aru, et Jumal kutsub mind võimsalt,
kuid samas hakkasin taas mõtlema, mida mu kaaslased sellest mõtlevad
ja tõrjusin selle kõik ära. Ka selle kutse.
Võitlesin selle vastu ja see võitlus kestis ja kestis.
Tunnid olid läbi ja teised imestasid, miks ma seal veel istun.
Lahkusin sealt viimasena.
Ma keeldusin.
Sellest keeldumisest aga algas ränk kõrberännak.
Inimeste kartus pani takistuse ette. - Just.
Meile on antud vaba tahe ja sind kutsuti heaga,
aga sa ei võtnud seda vastu, nii et siis algaski su kõrbeteekond.
Just nii.
Mul jäid sellest kohutavalt halvad süümepiinad.
Jumal kutsus endiselt ka peale seda.
See kutse kestis mingi ajaperioodi ja ma tundsin seda.
Kuid ma tõrjusin selle kartusest eemale.
Tahtsin leida heakskiitu mujalt kohtadest.
Tahtsin leida heakskiitu oma kaaslastelt.
Tõrjusin selle kõik tahaplaanile ja me tegelesime muude asjadega.
Nautisime linnas ööelu, jõime õlut. Sealtkaudu tahtsin leida heakskiitu.
Hiljem nägid, et tookord hea ja halb olid karvupidi koos.
Sa said maitsta head, aga sa läksid ja valisid halva.
Nii see oli.
Samas teadsin, et mul tuleb maksta selle kõige eest oma hind
ja ometi oli inimeste kartus nii suur.
See on mitmete noorte puhul nii.
Nad kogevad, et nende kaaslased ja sotsiaalne keskkond
mõjutavad neid väga.
Ongi nii.
Mõjutas seegi, et olin algklassides kogenud koolikiusamist.
Seegi aitas kaasa, et heakskiidu vajadus oli nii tugev.
Kas oleks võinud olla ka nii, et kui oleksid öelnud, et oled usklik,
oleks koolikiusamine olnud palju hullem?
Jah, võimalik.
Sul algas üsna pikk kõrbeteekond, mis kestis oma paarkümmend aastat.
Mida sooviksid sellest kõrberännakust esile tuua?
Seda võiks nimetada nõiaringiks.
Sest aste astmelt või ring ringi järel läks see aina hullemaks.
See algas nädalalõppude õlletuuridega,
millele lisandusid veel hullemad asjad.
Olin sageli tunnistajaks mitmetele julmadele tänavakaklustele,
kus olid ka pussnoad mängus.
Ka mind ennast on pussnoaga ähvardatud.
Üks, kes oli joobes alkoholist ja rohtudest,
ähvardas veristada mu nägu katkise klaasiga.
Selliseid olukordi oli palju.
Olen olnud ka autos, millega on tehtud pöörast sõitu,
kus kellelgi polnud turvavööd peal.
Aga kogu aeg on olnud nagu mingi kaitse peal,
et hing on ikka sisse jäänud.
Mäletan sõjaväest ühte juhtumit, mis tekitas paanikat.
Reservväelased olid tulnud sissilaagrist
meie kompanii keldrisse ööbima ja nad olid juua täis.
Nad võtsid vineerkapist relvad,
laadisid ja ähvardasid meid nendega lasta.
Me olime teisel korrusel ja nad olid just sinna tulemas,
kui keegi peatas nad.
Ma ei tea tänapäevani, mis neid peatas,
aga oleks võinud minna ikka palju kehvemini.
Nad läksid tagasi keldrisse ja sõjaväepolitsei võttis nad kinni.
Pole siinkohal muud öelda,
kui et hingevaenlane pole tulnud muuks,
kui hävitama, varastama ja tapma.
Ehk siis sa oled elanud nö piiri peal,
olles olnud enamasti piirist just halvemal poolel.
Jah. See viis aina sügavamale.
Ja kui vahel tulidki patutunde hetked,
püüdsin summutada seda alkoholi, või ravimite väärkasutusega.
Aga see tegi asja ainult hullemaks.
Kuniks läks nii, et 2011 a suvel tabas mind totaalne väsimus.
See oli nii vaimne kui ka füüsiline väsimus.
Olin nö. nullpunktis ega jaksanud enam midagi.
Vajusin nii totaalselt ära,
et läks mitu nädalat, enne kui sain mingi teovõime tagasi.
Aga sellest nullpunktist algas tõus.
Sul oli sel ajaperioodil ka suhteid, mis jooksid karile.
Ja samas oli sul ka tahe alustada kõike puhtalt lehelt,
aga vaimsed jõud hoidsid kinni ega lasknud ahelatest lahti.
Nii see oli. Olin mitmes kohas ja tüdruksõbrad vahetusid tihti,
kuid siis otsustasin alustada kõike puhtalt lehelt.
Aga see ei õnnestunud sedakaudu,
sest on vaid see üks, kes võib tuua su ellu muutuse.
Sa oled ameti poolest toimetaja, ehk siis su töö on kirjutamine.
See on sul olnud ja on ka edaspidigi Jumala antud kingitus.
Jah. Enne allakäiku olin üllitanud oma esimese raamatu,
mis on inimlikus jõus ja mitte usus kirjutatud.
Aga hiljem, peale usule tulekut,
sain Jumalalt õhutuse kirjutada tunnistus oma usule tulekust.
Samuti ka retkest oma usu päris juurteni - juudi juurteni.
Seda ma ka tegin ja see tuli välja möödunud talvel.
Minagi olen seda lugenud.
Läheme sellesse perioodi, kui tulid masendus ja läbipõlemine.
Kuidas toimus see muutus, mis juhtis sind Jeesuse juurde?
Peale langemist läks mõni nädal, enne kui mingigi teovõime tagasi tuli.
Sain ka tagasi oma keskendumisvõime,
sest olles olnud suur lugeja, hakkasin taas lugema palju.
Nii et kui peale haiguslehele jäämist
taas raamatu esimest korda kätte võtsin,
tundsin vaimus, kuidas miski lähenes mulle.
See ei pannud mind kartma, vaid see tõi hoopis rahu.
Nägin nägemust, kus mu ees oli kivist karikas
ja selle kivikarika ees avanes roheline org.
Selle taga oli näha punetavat päikesepuna.
Kivikarika ees ilmus Jumal.
Jumal sirutas oma avali käed ja ütles: "Pese oma pale ja tõuse minu ausse!"
Sulgesin silmad ja mõtlesin, et nüüd olen lõplikult ära keeranud.
Aga tänu Jumalale toimus vastupidine.
Nägin selles nägemuses, et olin oma südames nii paadunud,
aga Jeshua ehk Jeesus ilmus mulle siiski.
Tahan Teda kutsuda originaalnimega.
Tagantjärele mõeldes oli see jultunud käitumine,
sest mina ise ju olin paadunud südamega.
Olin täiesti rabatud ja hämmingus,
kuid selliste ülevate emotsioonidega kogu lugu selleks hetkeks piirduski,
kuni mõistsin, et Jumal alustas minus oma tööd,
tõstes mind üles ja suurendades mu tahet lugeda Jumala Sõna.
Nii hakkasingi lugema Piiblit.
Alguses lugesin nii pisteliselt, kuid hiljem väga süstemaatiliselt.
Kui see töö oli käima läinud, juhtis Jumal mind TV7 juurde.
TV7-l on tähtis osa minu usule tuleku juures.
Elasin siis majas, kus polnud kaabel-tv'd.
Ei teadnud siis, et TV7't saab ka netist vaadata.
Külastades oma vanemaid, leidsin TV7, kui surfasin kanalites
ja kohe süttis mu sees kui lamp, kui hakkasin TV7't vaatama.
"Vaat siin on midagi!"
See on osa minu sammudest, mis on just alanud.
Vähehaaval hakkasin TV7't rohkem vaatama.
Seal oli üks õpetaja Derek Prince.
David Pawson, Veijo Piipponen jne.
Olin kiindunud TV7'sse
ja õppisin Jumala Sõna nende juhtimisel.
Kuni kord peatusin ühe saate juures, kus usutleti üht Jyväskylä pastorit.
Tema tuline innukus lõi mulle sügavale sisemusse.
See pani mind arhiivis otsima teisigi tema saateid
ja kuigi ma ei mäleta tänapäevani, millest ta rääkis.
siis seda saadet vaadates tundsin,
kuidas Püha Vaim voolas tugevalt mu üle ja see kestis pikalt.
Olin nagu võimsas tsentrifuugis, kus toimus survepesuriga pesu.
Kõik saast välja. See kestis pikalt.
Nutsin ja naersin. Tundsin, kuidas mu olek kergenes.
See hirm ja seletamatu lootusetus, masendus, viha ja kõik kibedus -
need kõik hävinesid.
Eri aladelt hakkasid blokid murduma ja ära libisema,
ja vähehaaval märkasin,
et lapsena koolikiusamise tagajärjel tekkinud masendus libises minema.
Kadus minema tagaukse kaudu.
See oli vägev ja see kestis pikalt.
Hüüdsin vahel: "Kallis Jumal, ma ei suuda rohkem!"
Aga Jumalale olgu kõige selle eest kiitus ja ülistus! Tema tõi valguse.
Hingevaenlane kaotas su totaalselt.
Aamen!
See ongi see, mille pärast TV7 on olemas,
et selliseid jutte saaks palju kuulda ja neid tulebki palju,
kuid see on suur võit, mis saadakse, kui kuulutatakse evangeeliumi.
See oli su elus tohutu pööre.
See on Jumala radikaalne sekkumine, nagu Jumal ise on radikaalne.
Selle läbi tulid esile Tema armastus, vägi ja au.
Mu elu on kokkuvõte sellest, kuidas Jumal üksi suudab kõike.
Kui vaadata tagasi mu elule, kui totaalselt teistsugune ma olin,
milline oli mu elu kõrberännakute ajal ja kui radikaalne oli suuna muutus.
See kõik on ainuüksi Jumala teene.
Tahan öelda, et see on väga tähtis,
et inimesed evangeliseeriksid üksteist.
Seda peab tegema.
Aga minu puhul olen tunnistuseks sellest,
kuidas Jumal saab soovi korral teha seda kõike ka üksi.
Kui tähtis on TV7.
TV7 teeb Jumala armust evangeeliumitööd.
TV7 on Jumala töövahend.
Kuidas su elu peale seda praktiliselt muutus?
Totaalselt. 100 protsendiliselt.
Olen Jumalale kogu aeg öelnud, et sündigu Tema tahe minu elus.
Mitte minu tahe.
Mu sees on mingi seletamatu kutsumine ja armastus juutide vastu.
Austus nende suhtes.
See on seletamatu tunne, aga ma tunnen seda ühendust.
Kohe peale usuletulekut juhtis Jumal mind ühte palvekotta,
kus õpitakse usu juudi päritolu ja juuri.
Teadsin kohe, et see asi on Jumalalt.
Teadsin, et Jumal on mind sinna juhtinud.
Seal sain kogeda suuri ilmutusi Jumala Sõna kohta.
Jumal õpetas oma Sõna hämmastaval kombel.
Jumalale selle kõige eest kogu au ja kiitus!
Kõik see, mis on juutidele Jumala Sõnas tähtis,
on Lääne kristlaskonnas unustatud.
Ma ei mõtle siin judaismi või Talmudi järgimist.
Ma räägin puhtalt Jumala Sõnast.
Kui räägime puhtalt Jumala Sõnast, ei saa juute kõrvale jätta.
Nende eest tuleks palvetada, et nad leiaksid oma Messia Jeshua.
Ja kui see juhtub, saavad 2 inimest üheks uueks inimeseks,
ehk kristlased leiavad oma ühised juured juutidega.
Juudid tulevad Jumala ja oma Messia juurde.
Siit tuleb ära heita kõik ebaoluline,
mis annab juutlusele vale pildi ja imago.
Tuleb meeles pidada, et ristiusk on ka käinud eksiteel,
sest nad on eemaldanud endid nendest juurtest.
Mis on toonud kaasa valeõpetust. - Just.
See on palju levinud,
kui see sai Roomas 300-ndatel avalikult kuulutatavaks riigiusuks.
Siis pidi ju pärisusk kandma kaotusi.
Jah. See juhtus väga kiiresti ja väga jõuliselt.
Sellest räägib ka Taaniel oma prohveteeringutes.
Kuidas su amet on viimasel ajal arenenud?
Ja kuidas sa koged, et see tee, kus sa käid, on Jumala poolt valitud?
See palvekoda, mida enne mainisin, on Mänttälä turvapaik.
Elisa Takala on selle loonud ja temagi on täiesti Jumala juhtimises.
Selles turvapaigas hakkasime kiiresti palvetama
ja küsima: "Milline on minu tee?"
"Kuidas Jumal mind kasutaks?"
Jumal avas meile kiiresti ühe võimaluse.
Imestasime alguses, et miks selline tee?
Ta suunas mind õppima hooldusõeks.
Olen endiselt sellel teel.
Küsisin Jumalalt, miks Ta tahab, et õpiksin hooldusõeks?
Saan aru, et selles aidatakse inimesi füüsiliselt
ja ollakse toeks ka muudel viisidel.
Aga Jumal on öelnud, et nii on hea käia inimeste kõrval
ja nende eest palvetada, neid õnnistada.
Tuua esile Jumala Sõna.
See on tähtis, et meie kliendid saaksid tunda õiget päästet.
Olen aru saanud, et see ongi see põhjus.
Ja kuigi kohati on ka vastuseisu, on Jumal õpetanud targalt tegutsema.
Kõik Iisraeli suguharud, kes on mööda ilma laiali
ja keda on ka siin Soomes,
on igati Jumalal südames
ja Jumal tahab, et nende eest palvetataks.
Need on eakad inimesed, kes tegelikult ei tea, millal elu lõpeb.
Nende hulgas on ka neid, kes nendele asjadele üldse ei mõtle.
Jah.
On väga murettekitav, kui vaadata Lääne maid;
kui sügaval Paabelis me tegelikult elame.
Kui sügaval patu sees.
Kui paadunud inimesed on muutunud väga pimedaks.
Kõik on lubatud.
Mingem vaid kaasa oma aistingute ja ihade rahuldamisega.
Kui sa aga selle kõik maha jätad ja Jumala poole pöördud
ning rahuned oma palveelus, siis küll ka Jumal räägib.
Ta näitab teed, nii nagu Ta seda mullegi näitas.
Kas oled ka saanud anda suuna mõnele inimesele?
Mõnedele küll.
Sest iga sellise puhul on pidu taevas.
Jah. Ja eneselegi on see hea.
Ütlesid, et me elame siin maailmas ja peame paluma Jumalalt tarkust,
kuidas toimida eri olukordades,
nii et kuidas Püha Vaim sind on selles kõiges juhtinud?
Jumal kinnitab väga palju asju Püha Vaimu ligioluga.
Kui ma liigun ja küsin, siis Jumal juhib ikka.
Ta näitab konkreetselt asju ja kõnetab ka mu vaimu.
Need võivad olla nägemused ja ka unenäod.
Jumal on mulle unenägude kaudu väga palju asju näidanud.
Samas peab meeles pidama,
et iga unenäo või nägemuse peale ei saa kohe tegutsema hakata,
vaid tuleb küsida kinnitust Jumalalt.
Markus, palun sul nüüd öelda vaatajatele,
mida Jumala Vaim su südamele annab.
See, mis on Isa, Jeshua südamel, on ka minu südamel,
kuidas Lääne maailm elab harjumuspäraselt sügaval Paabelis
ja on lakanud kuulmast Jumala häält.
Otsimast ja kuulamast, mida Jumal ise südametesse räägib;
mida Jeshua sulle endale öelda tahab.
Kui sa aga käid Tema tahtes ja küsid, mida Ta tahab, et sa teeksid,
siis Ta vastab.
Ta vastab ja ütleb sulle, millised on sinu teed ja ülesanded.
Kui sa käid Jumala antud teedel, saad käia neil rahus ja kaitstuna.
Sul pole vaja muretseda mitte millegi pärast
ega väsitada end ja elada inimlikus jõus.
Sa saad käia rahus ja rõõmus.
Sa saad käia ka nendes tegudes, mille Jumal on sulle valmistanud.
Need teod on valmis igaühe jaoks.
Me peame ainult küsima. Küsi nõu Jumalalt!
Sa rääkisid alguses, et su elus on olnud juhtumeid,
kus Jumal pani piirid paika,
et hingevaenlane ei pääseks liiga kaugele tegutsema
ega pääseks sind hävitama.
Kuid nüüd Jumal kasutab sind
ja sul on veel 40-50 aastat eluiga ees. Kes teab!
Saad rääkida päris paljudele inimestele,
mida Püha Vaim öelda käsib.
Nii on.
Jumalale olgu kiitus selle eest! - Jumal õnnistagu sind!
Kui soovid toetada Eesti TV7 tööd, helista 900 1777 (kõne hind 7)
Võid annetada ka pangaülekandega,
leides me andmed kodulehelt www.tv7.ee Täname!
Tõlge: Raul Jürimaa